Junckerova komisia

Junckerova komisia je Európska komisia, na ktorej čele stál predseda Jean-Claude Juncker. Komisia svoju činnosť vykonávala v období od 1.novembra 2014 do 30.novembra 2019. Juncker predsedal ďalším dvadsiatim-siedmim komisárom z ostatných členských krajín Európskej únie. Predseda si stanovil niekoľko základných cieľov, pre ktoré nechal vytvoriť projektové tímy. Každý z tímov bol vedený podpredsedom komisie a tvorený z ďalších členov, ktorých sa agenda mohla dotýkať. Tieto ciele boli nasledovné: Prepojený jednotný digitálny trh, Hlbšia a spravodlivejšia menová únia, Nová podpora pre pracovné miesta, rast a investície, Pružná energetická únia s progresívnou politikou klimatickej zmeny, Silnejší globálny hráč.

Členovia komisie

Podpredsedovia 
 Jean-Claude Juncker, Luxembursko - predseda EK
 Federica Mogheriniová, Taliansko - podpredsedníčka, Vysoká predstaviteľka Únie pre zahraničné veci a bezpečnostnú politiku
 Frans Timmermans, Holandsko - regulácia, medzi-inštitucionálne vzťahy, vláda práva a charta základných práv
 Kristalina Georgievová, Bulharsko - rozpočet a ľudské zdroje
 Maroš Šefčovič, Slovensko - podpredseda, energetická únia
 Jyrki Katainen, Fínsko - pracovné miesta, rast a súťaživosť
 Valdis Dombrovskis, Lotyšsko - podpredseda, euro a sociálny dialóg
 Andrus Ansip, Estónsko - podpredseda, jednotný digitálny trh

Ostatní komisári 
 Věra Jourová, Česko, spravodlivosť, konzumenti a rodová rovnosť
 Günther Oettinger, Nemecko, digitálna ekonomika a spoločnosť
 Pierre Moscovici, Francúzsko - hospodárske a finančné veci, zdaňovanie a kontroly
 Marianne Thyssenová, Belgicko - zamestnanosť, sociálne veci, skúsenosti a pracovná mobilita
 Corina Crețu, Rumunsko - regionálna politika
 Johannes Hahn, Rakúsko - politika európskeho susedstva a rozšírenie
 Dimitris Avramopoulos, Grécko - migrácia, domáce záležitosti a občianstvo
 Vytenis Andriukaitis, Litva - zdravie a bezpečnosť potravín
 Jonathan Hill, Spojené kráľovstvo - vnútorný trh a služby
 Elżbieta Bieńkowská, Poľsko - vnútorný trh a služby, priemysel a podnikanie
 Miguel Arias Cañete, Španielsko - energia, klimatická zmena
 Neven Mimica, Chorvátsko - medzinárodná spolupráca a rozvoj
 Margrethe Vestagerová, Dánsko - konkurencia
 Violeta Bulcová, Slovinsko - doprava
 Cecilia Malmströmová, Švédsko - obchod
 Karmenu Vella, Malta - životné prostredie, námorné záležitosti a rybolov
 Tibor Navracsics, Maďarsko - vzdelávanie, kultúra, mládež a šport
 Carlos Moedas, Portugalsko - výskum, veda a inovácie
 Phil Hogan, Írsko - poľnohospodárstvo a rozvoj
 Christos Stylianides, Cyprus - humanitárna pomoc a krízový manažment

Európska komisia